
ΣΥΛΛΟΓΟΣ ΕΚΠΑΙΔΕΥΤΙΚΩΝ                 Αρ. Πρ.: 118
ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ                     

ΠΕΡΙΣΤΕΡΙΟΥ «ΕΛΛΗ ΑΛΕΞΙΟΥ»             Περιστέρι, 25/10/2026

Ακαρνανίας 65 – 121 35                                         

Τηλ.- Fax : 210 5724139                                        

Web: http://www.syllogosellialexiou.gr
E-mail: syllogosellialexiou@gmail.com
Όλες και όλοι στην αντιπολεμική συγκέντρωση

Παρασκευή 30/10/26, 6.30μμ Πλατεία Δημαρχείου, Περιστέρι
«Δώστε λεφτά για μισθούς – Παιδεία – Υγεία. Καμιά θυσία για τους πολέμους και τα κέρδη τους!»
Στηρίζουμε τη διεθνή απεργία των λιμενεργατών 

σε πάνω από 100 λιμάνια σε 4 ηπείρους (Ευρώπη, Ασία, Αμερική, Αφρική)
Παρασκευή 30/10/26, Συγκέντρωση, δημοτικό θέατρο Πειραιά, 10πμ

(Η ΑΔΕΔΥ έχει κηρύξει 4ωρη στάση εργασίας 8:00-12:00)

Συναδέλφισσες-οι, οι ώρες αυτές είναι κρίσιμες! Από την Ελλάδα μέχρι τη Γαλλία η αιτία που βγάζει τους λαούς στους δρόμους του αγώνα είναι οι ανάγκες μας σε Παιδεία, Υγεία, στέγη, αγαθά που ασφυκτιούν από την πολιτική που τα δίνει όλα στους λίγους για τα κέρδη και τους πολέμους τους. 
Στα σχολεία του Περιστερίου η πολεμική τους οικονομία μας κοστίζει:
· πάνω από 721 χαμένες ώρες διδασκαλίας ανά εβδομάδα στα 40 δημοτικά του Δήμου και πάνω από 764 στα 38 νηπιαγωγεία λόγω άγριου τσεκουριού σε διορισμούς και προσλήψεις εκπαιδευτικών!
· 22 ολοήμερα τμήματα που υπολειτουργούν ή είναι τελείως κλειστά. 
· διδακτικά αντικείμενα (εικαστικά, θεατρική αγωγή, μουσική, γυμναστική, πληροφορική) που δεν διδάσκονται καθόλου γιατί δεν έγιναν προσλήψεις των αντίστοιχων εξειδικευμένων εκπαιδευτικών.
· πάνω από 360 παιδιά  χωρίς Παράλληλη Στήριξη σε όλη τη Γ΄ Αθήνας!
· «Στεγνά» ταμεία των σχολείων με τεράστια δυσκολία, ειδικά φέτος, να καλυφθούν ακόμα και βασικές ανάγκες σε αναλώσιμα, θέρμανση κλπ)
· 4 συγχωνεύσεις τμημάτων και σχολικές υποδομές ασυντήρητες.  
· Κομμένοι (900ευρώ) και κλεμμένοι (13ος-14ος, ΜΚ 2016-17) μισθοί των εκπαιδευτικών που «καταπίνονται» από τα ενοίκια, το ρεύμα, τα καύσιμα.
Η πολεμική τους προετοιμασία μας θέλει να μπαίνουμε στην τάξη με το κεφάλι σκυφτό. Να διδάσκουμε στους μαθητές μας ότι είναι περίπου κάτι σαν φυσικό φαινόμενο να θυσιάζεται το μέλλον της νέας γενιάς για τους πολέμους και τα κέρδη μιας μειοψηφίας, και ότι χρειάζεται να αποκτήσουμε και στη χώρα μας «κουλτούρα φερέτρων» όπως μας λέει η κυβέρνηση της ΝΔ! Να θεωρείται κάτι σαν φυσικό φαινόμενο και να βαπτίζεται «εθνικό συμφέρον», «κοινωνική συνοχή», και «δημοκρατικές αξίες» ότι εμείς και τα παιδιά μας «ή θα πεινάσουμε ή θα κρυώσουμε»(!!) όπως μας λένε κυνικά οι διάφορες Μαρίες Αντουανέτες της Ε.Ε. 

Σε αυτές τις συνθήκες δεν μπορεί να υπάρξει καμία αναμονή. Βάζουμε τώρα στο προσκήνιο τη διεκδίκηση των δικών μας αναγκών. 
Με το σύνθημα «Δώστε λεφτά για μισθούς – Παιδεία – Υγεία. Καμιά θυσία για τους πολέμους και τα κέρδη τους!», το Δ.Σ. Συλλόγου Εκπαιδευτικών Π.Ε. Περιστερίου «ΕΛΛΗ ΑΛΕΞΙΟΥ» καλεί όλους τους συναδέλφους σε μαζική συμμετοχή στο συλλαλητήριο των σωματείων και των φορέων του Περιστερίου την Παρασκευή 30/10/26 στις 6.30μμ στην Πλατεία Δημαρχείου (Δημοκρατίας) Περιστερίου.

Ενώνουμε τη φωνή μας τη φωνή μας με τους λιμενεργάτες από πάνω από 100 λιμάνια, από 4 Ηπείρους που διατρανώνουν «Οι λιμενεργάτες δε δουλεύουν για τον πόλεμο» και δίνουν το καλύτερο «μάθημα» για τις τάξεις μας. Αυτό της φιλίας, της αλληλεγγύης και της ειρήνης των λαών!
Καλούμε τον ΣΕΠΕ Αιγάλεω, τον ΣΕΠΕ Χαϊδαρίου «Ναπολέων Σουκατζίδης», και τον ΣΕΠΕ  Αγίας Βαρβάρας - Κορυδαλλού σε μαζική συμμετοχή στη συγκέντρωση στο Περιστέρι.
ΟΙ ΜΑΘΗΤΕΣ ΜΑΣ ΔΕΝ ΕΙΝΑΙ ΑΡΙΘΜΟΙ!

ΕΧΟΥΝ ΑΝΑΓΚΕΣ ΚΑΙ ΔΕΝ ΔΕΧΟΜΑΣΤΕ ΑΥΤΕΣ ΝΑ ΓΙΝΟΝΤΑΙ ΘΥΣΙΑ ΣΤΗΝ ΠΟΛΕΜΙΚΗ ΟΙΚΟΝΟΜΙΑ

«Δώστε λεφτά για μισθούς – Παιδεία – Υγεία. Καμιά θυσία για τους πολέμους και τα κέρδη τους!»
ΓΙΑ ΤΟ Δ.Σ
                    Ο ΠΡΟΕΔΡΟΣ                                            Ο  ΓΕΝΙΚΟΣ ΓΡΑΜΜΑΤΕΑΣ

                                 ΔΗΜΗΤΡΗΣ ΒΕΡΓΑΚΗΣ                                         ΑΝΤΩΝΗΣ  ΓΑΓΑΣ
